શ્રદ્ધાને તો હજી બધું સ્વપ્ન જેવું લાગતું હતું. વિશ્વાસે બીજુ પણ એક રહસ્ય જાહેર કર્યું, “એટલે તો હું દરીયામાં ડૂબવા તૈયાર થયો કારણકે મને ખબર હતી કે તું પણ મને પ્રેમ કરે છે. હું તો ફક્ત તારી પાસેથી સાંભળવા માંગતો હતો. એટલે તો હું ધીરે ધીરે આગળ વધતો હતો..” આ સાંભળતા જ શ્રદ્ધા તેને મારવા દોડી અને વિશ્વાસ તેનાથી બચવા દોડ્યો, વાતાવરણ હળવું થઈ ગયું, વાદળા વિખેરાઈ ગયા અને સૂરજ પ્રકાશિત થયો.